2019: Jam’iyyu takwas kadai suka mika sunayen ‘yan takarar su - INEC - Premium Times
July 12, 2019 0 BOKO HARAM: Rundunar sojin Najeriya ta kafa kotun hukunta sojoji
July 12, 2019 0 SHARI’AR ZABE: Mai Shaida ya zargi ejan din APC da kekketa sakamakon zaben shugaban kasa
July 12, 2019 0 Sai wadanda na sani gar-da-gar kadai zan nada ministoci – Buhari
You are at:Home»Labarai»2019: Jam’iyyu takwas kadai suka mika sunayen ‘yan takarar su – INEC
Bi Ashafa Murnai a kan	 October 18, 2018 Labarai
Hukumar Zabe Mai Zaman Kanta ta Kasa, INEC ta bayyana cewa ya zuwa ranar Talata, jam’iyyun siyasa takwas ne kacal daga cikin jam’iyyu 91 da aka yi wa rajista, suka mika wa hukumar sunayen ‘yan takarar su na zabukan 2019.
Shugaban Hukumar, Farfesa Mahmood Yakubu ne ya bayyana haka jiya Laraba a lokacin da ya ke magana a wurin taro da kungiyoyin sa-ido da kishin jama’a da na dimokradiyya da ke da alhakin kula da yadda ake gudanar da zabe.
Kungiyoyin sun yi taron ne da INEC, inda Yakubu ya kara da cewa ya na sa ran karbar sunayen sauran ‘yan takarar tsakanin Laraba zuwa Alhamis, kasancewa a ranar Alhamis din ce, 18 Ga Oktoba za a rufe karbar sunayen.
Shugaban na INEC wanda ya nuna damuwar rashin kai wa hukumar sa sunayen ‘yan takara da wuri, ya ce Majalisar Tarayya ta amince wa INEC kashe naira biliyan 189 wajen gudanar da zabukan 2019.
INEC na sa ran buga sunayen halastattun ‘yan takara da bayanan jihohin su da mazabun da suka fito, kwanaki bakwai bayan kammala mika mata sunayen da za a rufe a yau Alhamis.
BOKO HARAM: Rundunar sojin Najeriya ta kafa kotun hukunta sojoji
SHARI’AR ZABE: Mai Shaida ya zargi ejan din APC da kekketa sakamakon zaben shugaban kasa
Sai wadanda na sani gar-da-gar kadai zan nada ministoci – Buhari
‘Yan Sanda sun damke matasa uku da suka kashe yaron da suka yi garkuwa da shi a Kano